хуморески за Пожарникари
Инструкция на Планинската Спасителна Служба!
Какво трябва да правите, ако сте се заблудили в планината:
- Преди всичко проверете дали сте се заблудили или само ви се струва!
Симптомите са: 1) вие сте сам, 2) вие сте в гориста планина, 3) и тишина.
Препоръчвани действия:
1. Пробвайте да си ухапете ухото. Ако ви се отдаде - значи спите. Спете спокойно...
2. Викнете "Ау!" Поемете въздух и извикайте отначало "А-а-а..." и след това "У-у-у...". Желателно е да бъде предварително оттренирано в къщи, преди всичко през нощта и на тъмно. Ако сте във блок, продължете тренировката, докато съседите ви не започнат да чукат по стените - това значи, че се чувате от достатъчно голямо разстояние. Ако сте сам в "стая" с меки стени и решетка на прозореца - претренирали сте...
3. Отдъхнете и се качете на някой бор. Ако нищо не се вижда - този бор е нисък. Потърсете друг бор. Ако не можете да се качите и на него - оставете. Ако случайно видите бреза в планината - можете да се качите и на нея, но е безполезно...
4. Пробвайте да запалите огън. Ако сте се престарали - преживейте пожара в яма с вода. Ако водата закипи - можете да не четете повече. Ако долетят пожарникари - помирете се с тях и не четете повече.
5. Определете посоките на света. Застанете с лице на север - тогава отзад ще е юг, в дясно - изток, а в ляво - запад.
6. Ако се срещнете с мечка, обяснете, че не сте искали да ядете нейните къпини. Ако мечката не ви разбере, обяснете и още веднъж на достъпен за нея език. Ако достъпния за мечката език е недостъпен за вас - бягайте. Но бягайте бързо! За да избягате правилно от мечката, тя трябва да е зад вас и да се смалява. Ако се увеличава - можете да не четете повече.
7. Ако сте огладнели - яжте всичко. Ако изядете нещо, което не е трябвало - ще разберете по-късно.
8. Ако срещнете хора - не четете нищо от написаното дотук!